biswa921/hiwiki-latest-pages-articles-raw huggingface dataset:
सड़कों की ज्यामितीय डिजाइन

thumb|Traffic seen from top of Arc de Triomphe|सड़कों की डिजाइन ट्रैफिक जाम से बचने के लिए महत्वपूर्ण हैसड़कों की दिशा या ढाल में परिवर्तन लाने के लिये, विशेषकर जिन सड़कों पर तेज गाड़ियाँ चलने की संभावना हो, भली भाँति आकल्पित (डिजाइन किये) मोड़ आवश्यक होते हैं। मूलत: मोड़ दो प्रकार के होते हैं: क्षैतिज मोड़ (वृतीय और संक्रामी) तथा ऊर्ध्वाधर मोड़।

 क्षैतिज मोड़ 
किसी मुख्य मार्ग पर तेज चलने वाली गाड़ी के लिये क्षैतिज दिशा में एकदम परिवर्तन लाना असंभव है, जबतक कि वह बिलकुल रूक न जाए। किंतु यदि सड़क में उपयुक्त क्षैतिज मोड़ दिया जाय, तो दिशा परिवर्तन क्रमश: और सुविधा के साथ, रोकने की आवश्यकता का अनुभव किए बिना ही, किया जा सकता है। सड़क जिस चाल के लिये बनी है और उसकी सतह जिस प्रकार की है, इनके ऊपर ही क्षैतिज मोड़ो के अभिकल्पन निर्भर हैं। विभिन्न चालों के लिये न्यूनतम त्रिज्याएँ निम्नलिखित हैं:

आकल्पित चाल ५०, ४०, ३०, २०, मील प्रति घंटा

मोड़ की न्यूनतम त्रिज्या ८००, ५००, ३००, २५० फुट में

मोड़ पर अतिरिक्त चौड़ाई २, ३, ३, ४ फुटों में

क्षैतिज मोड़ों में उपयुक्त उठान भी देनी चाहिए। मोड़ पर गोले की चौड़ाई भी बढ़ा देनी चाहिए, जैसा ऊपर की तालिका में दिखाया है। सभी मोड़ अधिकतम व्यवहार्य त्रिज्या वाले होने चाहिए।

 संक्रामी मोड़ 
सड़क के सीधे भाग पर तेजी से चलती हुई कोई गाड़ी जब भी मोड़ में प्रवेश करती है, तब अपकेंद्री बल की आकस्मिक क्रिया के कारण यात्रियों को कुछ असुविधा की अनुभुति होती है।

संक्रामी मोंड़ द्वारा सीधे भाग और वृतीय मोड़ के बीच सरल परिवर्तन सुनिश्चित हो जाता है, जिससे सड़क के प्रयोक्ताओं को दिशा परिवर्तन में असुविधा की अनुभूति नहीं होती। सड़कों में संक्रामी मोड़ का सामान्य रूप सर्पिल होता है।

 ऊर्ध्वाधर मोड़ 
सड़क की लंबाई में जहाँ कहीं भी ढाल बदलती है, ढालों के कटान पर उपयुक्त ऊर्ध्वाधर मोड़ देकर गोलाई कर देनी चाहिए। इन मोड से ढाल में परिवर्तन सुगम हो जाता है, जिससे तेज चलनेवाली गाड़ी में यात्रियों को असुविधा की अनुभूति नहीं होती और सड़क का आगे दूर तक का मार्ग दिखाई देता रहता हैं। ऊर्ध्वाधर मोड़ों के आकल्पन में कल्पित चाल, आगे कितनी दूर तक दिखाई देना आवश्यक है और कटान पर की ढाल, इन तीन बातों पर विचार किया जाता है। खड़े मोड़ आकृति में प्राय: परवलयिक होते हैं। जब ढालों के कटान पर चोटी बनती है, तब मोड़ उत्तल और जब कटान पर घाटी बनती है, तब वे अवतल होते हैं।

 इन्हें भी देखें 
 उठान (cant या superelevation)

श्रेणी:सड़क
ढाल

right|300px|thumb|ढाल
जब कभी किसी सड़क में मोड़ आता है तो उस मोड़पर सड़क के फर्श को मोड़ के बाहरी ओर ऊँचा उठाकर सड़क को ढालू बनाया है। इसी प्रकार रेल के मार्ग में भी मोड़ बाहरी पटरी भीतरी से थोड़ी उँची रखी जाती है। सड़क की सतह का, या रेल के मार्ग का, मोड़ पर इस प्रकार ढालू बनाया जाना ढाल या आनति (कैन्ट या सुपर-ऐलिवेशन) कहलाता है।

मोड़ पर चलती हुई गाड़ी पर जो बल काम करते हैं वे 
 (१) अपकेंद्र बल (सेंट्रिफ़ुगल फ़ोर्स) जिसका बाहर की ओर क्षैतिज तथा त्रैज्य प्रभाव पड़ता है,
 (२) गाड़ी का भार, जो ऊर्ध्वाधर नीचे की ओर कार्य करता है और 
 (३) सड़क के फर्श की प्रतिक्रिया जो ऊपर की ओर काम करती है। 

अपकेंद्र बल का संतुलन सड़क की सतह का घर्षण करता है और यदि इस घर्षण का बल यथेष्ट न हो तो गाड़ी बाहर की ओर फिसल जाएगी। उठान इस फिसलने की प्रवृत्ति को रोकने में सहायता करती है।

उठान का प्रयोग रेल के मार्गों पर दीर्घकाल से किया जा रहा है, किंतु जहाँ तक सड़कों का प्रश्न है, पहले गाड़ियों की मंद गति के कारण इसकी आवश्यकता नहीं पड़ती थी। आजकल मोटर गाड़ियों की तीव्र गति के कारण सड़क की उठान एक आधुनिक विकास है।

आवश्यक ढाल उस महत्तम गति पर निर्भर रहती है जिसपर गाड़ियों के चलने की आशा की जाती है, अर्थात् उनके कल्पित वेग पर। ढाल निम्नलिखित सूत्र के अनुसार निश्चित की जाती है :

q = V2/ (15 r)। 

यहाँ 
q = ढाल, 

(V) = अधिकतम कल्पित वेग (मील प्रति घण्टा) और 

r = मोड़ की त्रिज्या (फुट में)

सही उठानवाली सड़क पर कल्पित गति से यात्रा करनेवाली गाड़ी सुगमता से तथा सुरक्षित ढंग पर, फिसलने की प्रवृत्ति के बिना, चलेगी। यदि कोई मोटरकार सड़क पर कल्पित गति से तेज चलेगी तो सड़क का घर्षण उसे फिसलने से बचाएगा। यदि कोई रेलगाड़ी कल्पित गति से तेज चलती है तो बगल की दाब को पहियों के बाहर निकले पार्श्व (फ्लैंजेंज़) सँभाल लेते हैं। उठानवाला कोई भी मोड़ केवल उस गति से यात्रा करने के लिए सुखद होता है जिसके लिए सड़क बनाई जाती है। किंतु सड़क पर तो अनेक प्रकार की गाड़ियाँ, तीव्र तथा धीमी दोनों प्रकार की गतियों से चलती हैं। धीमी चाल से चलनेवाली गाड़ियों को, जैसे बैलगाड़ियों और अन्य जानवरों से खींची जानेवाली सवारियों को, जो कल्पित गति से कहीं कम गति पर चलती हैं, अधिक ढाल से असुविधा होती है। इस कारण भारत में भारतीय सड़क कांग्रेस के मानकों के अनुसार ढाल की सीमा १५ में १ (अर्थात् १५ फुट चौड़ी में १ फुट) नियत कर दी गई है। दूसरे देशों में यद्यपि १० में १ तक की ढाल की अनुमति होती है, तो भी साधारणत: ढाल १५ में १ से अधिक नहीं होती।

 इन्हें भी देखें 
 सड़कों की ज्यामितीय डिजाइन

श्रेणी:रेल प्रौद्योगिकी
श्रेणी:सड़क
नावाहो लोग

thumb|230px|कुछ नावाहो लोग
नावाहो (Navajo), जो स्वयं को दीने (Diné) या नाबीहो (Naabeehó) भी बुलाते हैं, दक्षिणपश्चिमी संयुक्त राज्य अमेरिका में रहने वाले एक मूल अमेरिकी आदिवासी लोग हैं। इस क़बीले के ३,००,०४८ पंजीकृत सदस्य हैं (सन् २०११ का आंकड़ा) और यह संयुक्त राज्य की संघीय सरकार द्वारा मान्यता-प्राप्त जनजातियों में सबसे बड़ी है।Native Tribes of California and the Southwest, Michael Johnson, Bill Yenne, pp. 30, Gareth Stevens, 2004, ISBN 978-0-8368-5609-5, ... After the Cherokee, the Navajo (or Navaho) are the second largest tribe in the United States according to census figures, but the largest under the BIA ... यह संयुक्त राज्य के चार कोने नामक क्षेत्र में भारी तादाद में रहते हैं और वहाँ इनकी अपनी अलग क़बीलाई सरकार भी चलती है। यहाँ बहुत से लोग नावाहो भाषा बोलते हैं, हालाँकि अंग्रेज़ी भी बहुत बोली जाती है।

 इन्हें भी देखें 
 मूल अमेरिकी आदिवासी

 सन्दर्भ 

श्रेणी:नावाहो
श्रेणी:मूल उत्तर अमेरिकी जातियाँ
श्रेणी:संयुक्त राज्य अमेरिका की आदिवासी जनजातियाँ
जिब्राल्टर युद्ध स्मारक

जिब्राल्टर युद्ध स्मारक () ब्रिटिश प्रवासी शासित प्रदेश जिब्राल्टर की लाइन वॉल सड़क पर स्थित एक प्रथम विश्व युद्ध स्मारक है। इसे ब्रिटिश युद्ध स्मारक () के नाम से भी जाना जाता है। इस स्मारक को स्पेन के होयसे पिकुइट कॅटोली ने तराशा था तथा इसका अनावरण वर्ष 1923 में हुआ था। स्मारक के समीप 1921 में बने एस्पलेनैड पर कई स्मारक पट्टिकाएँ हैं, जिनमें क्रीमिया के युद्ध के समय की दो रुसी बंदूकें भी हैं।

 इतिहास 
left|thumb|210px|क्रीमिया के युद्ध के समय की रुसी बंदूकें
जिब्राल्टर युद्ध स्मारक, जिसे ब्रिटिश युद्ध स्मारक के शीर्षक से भी संदर्भित किया जाता है, औबेरियन प्रायद्वीप के दक्षिणी अंत में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के पश्चिमी हिस्से में मौजूद है। स्मारक को स्पेन के होयसे पिकुइट कॅटोली द्वारा इटली के करारा शहर के संगमर्मर से तराशा गया था। इसके निर्माण के पीछे का उद्देश्य प्रथम विश्व युद्ध में शहीद हुए ब्रिटिश सैनिको को पुण्यस्मरण करना था। स्मारक का अनावरण जिब्राल्टर के राज्यपाल सर चार्ल्स मोनरो, प्रथम बैरोनेट (1860–1929) ने 27 सितम्बर 1923 को आयोजित हुए एक समारोह में किया था। इस स्मारक की शिलालेख के अनुसार इसका निर्माण जिब्राल्टर स्ट्रेट्स पेट्रोल के उन सभी अधिकारियों और नाविकों की याद में किया गया था जिन्होंने महान लड़ाई में अपने राजा और सम्राज्य के लिए अपना जीवन दे दिया था ("टू द मेमोरी ऑफ़ ऑल ऑफीसर एण्ड सीमैन ऑफ़ द जिब्राल्टर स्ट्रेट्स पेट्रोल हू गेव देयर लाइव्स फॉर देयर किंग एण्ड एम्पायर इन द ग्रेट वॉर")।

स्मारक के समीप दो रुसी बंदूकें हैं, जिन्हें क्रीमिया के युद्ध (1854–1856) के समय कब्जे में लिया गया था। यहाँ की शिलालेख बताती है कि ये चाररुसी बंदूकें, जिन्हें क्रीमिया 1854--1856 में कब्जे में लिया गया था, जिब्राल्टर को 1858 में ब्रिटिश सरकार द्वारा प्रस्तुत किया गया था ("दीस फॉर रसियन गन्स, कैप्चर्ड इन द क्रीमिया 1854--1856, वर प्रेसेंटिड टू जिब्राल्टर बाय ड ब्रिटिश गवर्नमेंट 1858")। ये चार बंदूकें जिब्राल्टर को 1858 में उसकी लड़ाई में की गई सहायता के लिए दी गईं थी। चार में से दो तोपें जिब्राल्टर बोटेनिक गार्डन्स जिसे अलमीड़ा गार्डन्स के नाम से भी जाना जाता है उसके मुख्य द्वार पर रखी हुई हैं।

 इन्हें भी देखें 
 अमेरिकी युद्ध स्मारक

 सन्दर्भ 

 बाहरी कड़ियाँ 
 स्मारक की अन्य तस्वीरें wfraworcester.com पर

श्रेणी:सैन्य स्मारक
श्रेणी:जिब्राल्टर के स्मारक
मिथुन राशि सन्दूक

मिथुन राशि ज्योतिष के राशिचक्र में तृतीय राशि है। इसका उद्भव मिथुन तारामंडल से माना जाता है। राशि चक्र की तीसरी राशि है राशि का प्रतीक युवा दंपति है यह दूरी सभा वाली राशि है नक्षत्र के तीसरे चरण के मालिक मंगल शुक्र है मंगल और शुक्र माया है जातक के अंदर माया के प्रति भावना पाए जाते हैं जीवनसाथी के प्रति हमेशा शंकर प्रतीत होता है.

अपने जीवनसाथी के प्रति हमेशा ही शक्ति बनकर प्रस्तुत होते हैं. साथ ही घरेलू कारणों के चलते कई बार आपस में तनाव भी हो जाता है. मंगल और शुक्र की युति के कारण जातक में स्त्री रोगों को परखने की अद्भुत क्षमता होती है. वाहनों की अच्छी जानकारी रखते हैं नए नए वाहनों और सुख के साधनों के प्रति इनका आकर्षण अत्यधिक होता है. 

इनका घरेलू साज-सज्जा के प्रति झुकाव देखा जाता है मंगल के कारण जातक वचनों के पक्के होते हैं गुरु आसमान का राजा है. तो राहु गुरु का दोनों मिलकर जातक में ईश्वरीय तत्व बढ़ाते हैं. इस राशि के लोगों में ब्रह्मांड के बारे में पता करने की योग्यता जन्मजात होती है. इनका वायुयान और सेटेलाइट के बारे में जानने का सादा होता है. राहु शनि के साथ मिलने से जातक के अंदर शिक्षा और शक्ति उत्पन्न होती है. जातक का कार्य शिक्षा स्थानों में या बिजली पेट्रोल या बाहर वाले कामों की ओर होता है.

एक बारे में रहकर कार्य कर पाता है और पूरा जीवन कार्य करना इनके लिए फल दिन रहता है मर्यादा होती है. जो उसे घर में करती है और सामाजिक और धार्मिक कार्यों में अपने को रमा लेते हैं गुरु जो ज्ञान का मालिक है उसे मंगल का साथ मिलने पर कुछ प्रदान करने के लिए और रक्षा आदि विभागों की ओर ले जाता है. जातक अपने ही विचारों अपने ही कारणों से उलझा रहता है.

मिथुन राशि पश्चिम दिशा की घोतक है जो समय में जन्म लेते हैं. वह मिथुन राशि के कहे जाते हैं. बुध की धातु पारा है इन जातकों का स्वभाव गर्मी में ऊपर नीचे होने वाला होता दूसरों की मन की बातें पढ़ने दूरदृष्टि बहुमुखी प्रतिभा अधिक चतुराई से कार्य करने की क्षमता होती है. या को बुद्धि वाले कामों में ही सफलता मिलती है अपने आप पैदा होने वाली माता से इस राशि के लोग कुशल कूटनीतिक और राजनीतिक बन जाते हैं हर कार्य में जिज्ञासा और खुशी दिमाग होने के कारण इस राशि के लोग अन्वेषण में ही सफलता लेते रहते हैं.

और पत्रकार लेखक मीडिया कर्मी भाषाओं की जानकारी योजनाकार भी बन सकते हैं तो दोस्तों आज मैंने आपको मिथुन राशि के बारे में बताया है. अपने राशिफल के बारे में विस्तार से जानने के आचार्य के इस पेज पर जरूर जाएँ -

श्रेणी:खगोलशास्त्र
श्रेणी:ज्योतिष
इतालवी प्रायद्वीप

thumb|230px|अंतरिक्ष से जूते के आकार वाले इतालवी प्रायद्वीप का नज़ारा - उत्तर में बर्फ़-ढके ऐल्प्स पर्वत दिख रहे हैं
इतालवी प्रायद्वीप (Italian peninsula), जिसे आपेननीनी प्रायद्वीप (Apennine peninsula) भी कहा जाता है, दक्षिणी यूरोप के तीन बड़े प्रायद्वीपों में से एक है (बाक़ी दो इबेरियाई प्रायद्वीप और बाल्कन प्रायद्वीप हैं)। यह उत्तर में पो वादी से दक्षिण में भूमध्य सागर तक लगभग १,००० किमी लम्बा है। अपने अकार की वजह से इसे इतालवी भाषा में 'लो स्तिवाले' (Lo Stivale, अर्थ: जूता) कहा जाता है। इस प्रायद्वीप को आगे बांटा जाए तो इसमें स्वयं तीन अन्य प्रायद्वीप आते हैं (कालाब्रिया, सालेन्तो और गारगानो)। पारम्परिक रूप से इतालवी प्रायद्वीप को उत्तर में ऐल्प पर्वतों से आरम्भित माना जाता है हालांकि भौगोलिक दृष्टि से इटली का प्रायद्वीपी क्षेत्र इन पर्वतों से थोड़ा दक्षिण में मागरा नदी और रुबिकोन नदी से आरम्भ होता है। यह प्रायद्वीप पूर्व में आद्रियातिक सागर, दक्षिण में आयोनियाई सागर और पश्चिम में तिरहेनियाई सागर से घिरा हुआ है। प्रायद्वीप के बीच में आपेननीनी पर्वत शृंखला की पंक्तियाँ चलती हैं, जिस से इसका एक अन्य नाम आपेननीनी प्रायद्वीप भी पड़ा है।

 आधुनिक देश 
इतालवी प्रायद्वीप पर तीन स्वतन्त्र क्षेत्र स्थित हैं:
देश/क्षेत्रप्रायद्वीपी क्षेत्रफलविवरणPopulationPopulation includes only the inhabitants of mainland Italy (excluding Northern Italy, Sicily, Sardinia, San Marino, and Vatican City).किमी२हिस्साइटली२,६१,४०,०००९९.९४७८%लगभग पूरा प्रायद्वीप इसमें आता हैसान मारीनो३१,८८७०.०५१८%पूर्वोत्तरी प्रायद्वीप में स्थित एक छोटा-सा देशवैटीकन शहर८२९०.०००४%रोम के शहर में स्थित एक नन्हा-सा स्वतन्त्र राज्य

 इन्हें भी देखें 
 इटली
 प्रायद्वीप

 सन्दर्भ 

श्रेणी:इटली
श्रेणी:यूरोप के प्रायद्वीप
श्रेणी:इटली के प्रायद्वीप
श्रेणी:दक्षिणी यूरोप का भूगोल
दुर्गाचरण महान्ति

दुर्गाचरण महान्ति (१९१२-१९८५) ओडिशा, कोणार्क, पूरी जिले गोप थाने के अंतर्गत बीरतुंग ग्राम में १९१२ की कार्तिक त्रयोदशी तिथि में जन्म ग्रहण केए थे | उनके द्वारा लिखित भगवान् शंकराचार्य पुस्तक को ओडिशा साहित्य अकादमी की और से, १९५७-५८, में प्रथम पुरस्कार प्राप्त हुआ था | सदगुरू निगमानंद के एकनिष्ठ भक्त के रूप में बे सुपरिचित | ठाकुर निगमानंद के प्रतिष्ठान नीलाचल सारस्वत संघ का बे संपादक/परिचालक थे | दुर्गाचरण महान्ति ठाकुर निगमानंद के स्वचरित योगी गुरु, तांत्रिक गुरु, ज्ञानी गुरु, प्रेमिक गुरु, ब्रहमचर्य साधन पुश्तोकों का बंगला भाषा से ओडिया भाषा में अनुबाद किया है | उसके अलाबा बे अपनी ग्राम बीरतुंग के भोलुन्टर आसोसियन का सवापति थे | उनके प्रयास से सत् शिखया के बिस्तार के लिए बीरतुंग गाबं में सारस्वत बिद्यापिठ की स्थापना हुई |

 परिवार ओर शिक्षा 
उनके पिता का नाम गुणनिधि महान्ति ओर माता का नाम सुन्दरमणि देबी था। ओडिशा के गोप थाना अन्त्रर्गत मदरंग ग्राम मे उनके पिता तहसिलदार नौकरी कर रहे थे। माता नीलाचल सारस्बत महिला संघ का सभानेत्रि थे। १९२९ मे दुर्गाचरण पुरी जिल्ला स्कुल का नौंबी कक्षा का छात्र थे।

 आध्यात्मिक विकास 

१९२९ मे श्रिश्रि ठाकुर निगमानन्द का उनको पहला दर्शन हुआ था। उन्होने ५ जून १९३४ को नीलाचल कुटिर मे ठाकुर निगमानन्द से दिक्षा ली थी। प्रारम्भ से ही वे उत्कल (ऑडिशा) मे ठाकुर निगमानन्द की भावधारा के प्रचार केलिए चेष्टा करते आये हें। सद्गुरु निगामानन्द के प्रतिष्ठत नीलाचल सारस्वत संघ के संपादक/परिचालक थे। फिलाल वे नीलाचल सारस्वत संघ के परिचालक के रूप से माना जाता हे।

 किताब रचना 
 मुख्य अबदान 
 इन्हें भी देखें 
 ध्यान दें
 बाहरी कड़ियाँ 

श्रेणी:1912 में जन्मे लोग
इसराइल संग्रहालय की भूमि

thumb|250px|

इसराइल संग्रहालय की भूमि

इसराइल संग्रहालय की भूमि तेल अवीव, इसराइल के पड़ोस में एक ऐतिहासिक और पुरातात्विक संग्रहालय है। इसराइल संग्रहालय, एक कांस्य मौरिस Ascalon द्वारा डिजाइन menorah में जूदाईका की एक प्रदर्शनी से इसराइल संग्रहालय, 1953 में स्थापित, पुरातात्विक, मानवविज्ञान और ऐतिहासिक कलाकृतियों की प्रदर्शनी मंडप की एक श्रृंखला में अपने आधार पर आयोजित एक बड़ा प्रदर्शन किया है। कांच के बने पदार्थ, चीनी मिट्टी की चीज़ें, सिक्के, तांबा और अधिक: प्रत्येक मंडप एक अलग विषय के लिए समर्पित है। संग्रहालय भी एक तारामंडल है।
"आदमी और उसकी कार्य" पंख सुविधाओं बुनाई, गहने और कर रही है, अनाज पीसने और रोटी पका रही मिट्टी के बर्तनों की प्राचीन तरीकों के प्रदर्शनों रहते हैं। दूरभाष Quasile, एक खुदाई में जो संस्कृति के 12 अलग - अलग परतों का पर्दाफाश किया गया है, संग्रहालय के आधार पर है।

 बाहरी कड़ियाँ 

 इसराइल संग्रहालय की भूमि

श्रेणी:इज़राइल
चौघड़िया

चौघडिया पंचांग हिन्दू वैदिक पञ्चाङ्ग का एक रूप या अंग होता है। इसमें प्रतिदिन के लिये दिन, नक्षत्र, तिथि, योग एवं करण दिये होते हैं। इनके लिये प्रत्येक नगर या स्थान के लिये वहां के सूर्योदय एवं सूर्यास्त से संबंधित स्वतः सुधार होता है। यदि कभी किसी कार्य के लिए कोई मुहूर्त नहीं निकल रहा हो एवं कार्य को शीघ्रता से आरंभ करना हो या किसी यात्रा पर आवश्यक रूप से जाना हो तो उसके लिए चौघड़िया मुहूर्त देखने का विधान है। ज्योतिष के अनुसार चौघड़िया मुहूर्त देखकर वह कार्य या यात्रा करना उत्तम होता है।चौघड़िया से जानें शुभ-अशुभ समय |वेब दुनिया- हिन्दी। अभिगमन तिथि: 20.09.2012

एक तिथि के लिये दिवस और रात्रि के आठ-आठ भाग का एक चौघड़िया निश्चित है। इस प्रकार से 12 घंटे का दिन और 12 घंटे की रात मानें तो प्रत्येक में 90 मिनट यानि 1.30 घण्टे का एक चौघड़िया होता है जो सूर्योदय से प्रारंभ होता है। इस प्रकार सातों वारों के चौघड़िए अलग-अलग होते हैं। सामान्य रूप से अच्छे चौघड़िए शुभ, चंचल, अमृत और लाभ के माने जाते हैं तथा बुरे चौघड़िये उद्वेग, रोग और काल के माने जाते हैं। 

चर में चक्र चलाइए उद्वेगे थलगार। शुभ में स्त्री सिंगार करे लाभ करो व्यापार।। रोग में रोगी स्नान करे। काल करो भंडार।। अमृत में सब काम करें। सहाय करे करतार।। 

अर्थात चर में यात्रा वाहन मशीन संबंधित कार्य करने चाहिए। उद्वेग में जमीन से संबंधित काम तथा स्थायी कार्य करना चाहिए। शुभ में स्त्रियों को सिंगार आदि मांगलिक कार्य करें।लाभ में व्यापार नौकरी आदि कर्म करें। रोग में रोगियों को रोगमुक्त होने पर स्नान करना चाहिए । काल में धन संग्रह आदि करे। अमृत में सभी प्रकार के कार्य कर सकते हैं।

 सन्दर्भ 

 बाहरी कड़ियाँ 
 15-2-2012 - आज का पंचांग, चौघड़िया मुहूर्त, दिशाशूल, ग्रह स्थिति। जीवन मंत्र। उज्जैन। 15 सितंबर 2012। अभिगमन तिथि: 20.09.2012 

श्रेणी:भारतीय ज्योतिष
नगाड़ा

300px|right|thumb|लोकवाद्य नगाड़ा (नक्कारा) 

नगाड़ा एक वाद्ययंत्र है। यह एक प्रकार का ड्रम है जिसका पीछे का भाग गोलाकार होता है। प्रायः यह जोड़ों में ही बजाये जाते हैं। भारत में इसे संस्कृत में 'दुन्दुभि' कहते हैं। हिन्दुओं के विभिन्न संस्कारों में एवं देवालयों पर इन्हें बजाया जाता है। यह 'नौबज' (नव वाद्य) में से एक है।
thumb|Nagarra , the musical instrument used at religious places of India

thumb|Nagarra , the music instrument used in religious places of Hindu and Sikhs in India
 बाहरी कड़ियाँ 
 [[podcast.hindyugm.com/2011/05/blog-post_15.html 'तूती' की शोर में गुम हुआ 'नक्कारा'] (हिन्दयुग्म)]
 History of Naqqara from ancient times until the 18th century; in German: Janissary instruments and Europe
 https://web.archive.org/web/20110721025924/http://www.hangebi.ge/diplipitoen.htm

श्रेणी:भारतीय वाद्य यंत्र
श्रेणी:तालवाद्य
सेलुलर डिजिटल पैकेट डेटा

सेलुलर डिजिटल पैकेट डेटा (CDPD) एक व्यापक क्षेत्र मोबाइल डाटा सेवा है जो उपयोग नहीं किये गए बैंडविड्थ आम तौर पर... डेटा अंतरण के लिए ८00 और ९00 मेगाहर्ट्ज के बीच AMPS मोबाइल फोन द्वारा प्रयोग किया जाता था। 19.2 Kbit/s तक गति संभव है। इस सेवा की सेवानिवृत्ति पैरेंट AMPS सेवा के साथ संयोजन के रूप में बंद किया गया था; यह कार्यात्मक तेज़ सेवाओं जैसे 1xRTT, EV-DO और UMTS/HSPA द्वारा प्रतिस्थापित किया गया है।
thumb|WikiPress 7 Computersicherheit
1990 के दशक में विकसित की, CDPD एक भविष्य प्रौद्योगिकी के रूप में क्षितिज पर बडी थी। CDPD के पास उपभोक्ता प्रस्ताव सीमित थे। एटी एंड टी वायरलेस पहली बार PocketNet ब्रांड के तहत संयुक्त राज्य अमेरिका में प्रौद्योगिकी की पेशकश की। यह वायरलेस वेब सेवा का पहला उपभोक्ता प्रस्ताव में से एक था। डिजिटल महासागर, इंक एप्पल न्यूटन की एक OEM लाइसेंसधारी, Seahorse उत्पाद है। 1996 में एक वेब ब्राउज़र के साथ / सेल्यूलर डिजिटल पैकेट डेटा हैंडसेट मॉडेम / AMPS, CTIA वर्ष पुरस्कार के हार्डवेयर उत्पाद की पेशकश की जीत के रूप में एक smartphone, यकीनन दुनिया का पहली सफल हार्डवेयर उत्पाद है। एक कंपनी का नाम OmniSky पाम वी उपकरणों के लिए सेवा प्रदान की। सिंगुलर वायरलेस बाद में वायरलेस इंटरनेट ब्रांड ने (वायरलेस इंटरनेट एक्सप्रेस, GPRS / Edge डेटा के लिए अपने ब्रांड के साथ भ्रमित नहीं होना) के तहत सेल्यूलर डिजिटल पैकेट डेटा की पेशकश की थी। PocketNet स्प्रिंट वायरलेस वेब के रूप में 2 जी सेवाओं से प्रतिस्पर्धा के साथ आम तौर पर किया गया था, यह एक विफलता माना जाता है। चार एटी एंड टी वायरलेस फोन के बाद (Panasonic, मित्सुबिशी और एरिक्सन R289LX से एक से दो) जनता के लिए पेशकश की थी, एटी एंड टी वायरलेस अंततः उपकरणों को सक्रिय करने के लिए मना कर दिया।

एक उपभोक्ता की पेशकश के रूप में सीमित सफलता के बावजूद, सेल्यूलर डिजिटल पैकेट डेटा उद्यम और सरकार के नेटवर्क में अपनाया गया था। यह एक पहली पीढ़ी टेलीमेटरी उपकरणों (मशीन के लिए मशीन संचार) और सार्वजनिक सुरक्षा मोबाइल डेटा टर्मिनलों के लिए वायरलेस डेटा समाधान के रूप में विशेष रूप से लोकप्रिय था।

2004 में, संयुक्त राज्य अमेरिका में प्रमुख वाहक के लिए सेल्यूलर डिजिटल पैकेट डेटा सेवा बंद करने की योजना की घोषणा की। जुलाई 2005 में, एटी एंड टी वायरलेस और सिंगुलर वायरलेस सेल्यूलर डिजिटल पैकेट डेटा नेटवर्क बंद कर दिया गया।

 सेल्यूलर डिजिटल पैकेट डेटा नेटवर्क 

एक सेल्यूलर डिजिटल पैकेट डेटा नेटवर्क के प्राथमिक तत्व हैं:
1. अंत सिस्टम: शारीरिक और तार्किक अंत प्रणालियों कि जानकारी का आदान प्रदान
2. मध्यवर्ती सिस्टम: सेल्यूलर डिजिटल पैकेट डेटा बुनियादी सुविधाओं के तत्व और मार्ग की जानकारी
अंत प्रणालियों के 2 प्रकार के होते हैं
1. मोबाइल अंत प्रणाली: ग्राहक यूनिट एक वायरलेस इंटरफ़ेस पर सेल्यूलर डिजिटल पैकेट डेटा नेटवर्क का उपयोग करता है। 
2.निश्चित अंत प्रणाली: आम मेजबान / सर्वर है कि सेल्यूलर डिजिटल पैकेट डेटा रीढ़ की हड्डी से जुड़ा हुआ है और विशिष्ट अनुप्रयोग और डेटा तक पहुँच प्रदान करता है।

मध्यवर्ती प्रणालियों के 2 प्रकार के होते हैं
1. जेनेरिक मध्यवर्ती प्रणाली: गतिशीलता मुद्दों का कोई ज्ञान के साथ सरल रूटर है। 
2. मोबाइल डेटा मध्यवर्ती प्रणाली: विशेष मध्यवर्ती प्रणाली ज़ो मोबाइल अंत प्रणाली के वर्तमान स्थान के अपने ज्ञान के आधार पर डेटा देता है। यह हार्डवेयर और सॉफ्टवेयर कार्य करता है कि स्विचन प्रदान करते हैं, लेखांकन, पंजीकरण, प्रमाणीकरण, एन्क्रिप्शन और इतने पर...
इस्माइली

पाठ=|अंगूठाकार
इस्माइली (अरबी: الإسماعيلية‎ अल-इस्माइलियः, फ़ारसी: اسماعیلیان एस्माइलियां) शिया इस्लाम का एक पंथ है जो अनुयायियों के हिसाब से दूसरा सबसे बड़ा शिया उप-संप्रदाय है। अन्य मुसलमानों की तरह ये भी मुहम्मद साहब को ईश्वर का दूत यानि पैग़म्बर मानते हैं और अन्य शिया मुस्लमानों की तरह ये भी मुहम्मद साहब के दामाद अली इब्न अबी तालिब को पहला इमाम, यानि धार्मिक गुरु मानते हैं। लेकिन सबसे बड़े शिया संप्रदाय बारहवारी से अलग ये जाफ़र अल सादिक़ के उत्तराधिरकारी इस्माइल बिन जाफ़र को मानते हैं जबकि बारहवारी मूसा अल काज़िम को।

बाहरी कड़ियाँ
इस्माइली : जानिए इनकी 10 खास बातें

श्रेणी:शिया इस्लाम
इसराइल शिपयार्ड

thumb|250px|right|

इसराइल शिपयार्ड एक सबसे बड़ा और पूर्वी भूमध्य सागर में जहाज निर्माण और मरम्मत की सुविधा की है। कंपनी ने भी इसराइल में पहली और एकमात्र निजी स्वामित्व बंदरगाह चल रही है। कंपनी की सुविधाओं Kishon पोर्ट (हाइफ़ा जटिल के पोर्ट का हिस्सा) में स्थित हैं क्षमता उठाने के 20,000 टन और एक 900 मीटर पानी की गहराई 12 मीटर की दूरी के साथ लंबे समय के घाट के साथ एक अस्थायी शुष्क गोदी में शामिल हैं।

 बाहरी कड़ियाँ 

 इसराइल शिपयार्ड

श्रेणी:इज़राइल
इसराइल एयरोस्पेस इंडस्ट्रीज

thumb|

इसराइल एयरोस्पेस इंडस्ट्रीज (हिब्रू: התעשייה האווירית לישראל हा ta'asiya हा avirit le-Yisra'el) या आइएआइ (תע"א टा 'एक) इसराइल के प्रधानमंत्री एयरोस्पेस और विमानन निर्माता है, के लिए हवाई प्रणालियों का निर्माण दोनों सैन्य और नागरिक उपयोग यह 2007 के रूप में 16,000 कर्मचारियों की है आइएआइ पूर्ण इस्राएल के सरकार के स्वामित्व में है।
लड़ाकू विमान के स्थानीय निर्माण के अलावा, आइएआइ भी डिजाइन और नागरिक विमान (G100/G150 और G200/G250 मध्यम आकार के व्यापार जेट विमानों के रूप में इस तरह के विमान के साथ गल्फस्ट्रीम के लिए सहित) बनाता है और स्थानीय और विदेशी निर्मित सेना के रखरखाव पुनर्विन्यासन करता है और नागरिक विमान. इसके अलावा, कंपनी मिसाइल, हवाई जहाज के एक नंबर पर काम करता है और अंतरिक्ष आधारित प्रणाली.
हालांकि आइएआइ मुख्य फोकस विमानन और उच्च तकनीक इलेक्ट्रॉनिक्स है, यह भी जमीन और नौसैनिक बलों के लिए सैन्य प्रणालियों बनाती है। इन उत्पादों के कई विशेष रूप से इसराइल रक्षा बलों की जरूरतों के लिए उपयुक्त हैं, जबकि दूसरों को भी विदेशी सेनाओं के लिए विपणन कर रहे हैं।

 बाहरी कड़ियाँ 

 इसराइल एयरोस्पेस इंडस्ट्रीज

श्रेणी:इज़राइल
गणितकौमुदी

गणितकौमुदी नारायण पण्डित द्वारा सन् १३५६ में संस्कृत में रचित एक गणितग्रन्थ है। इसमें गणितीय संक्रियाओं (मैथेमैटिकल ऑपरेशन्स) का वर्णन है। इस ग्रंथ में सांयोजिकी के बहुत से परिणामों का आकलन (anticipation) किया गया था जो बाद में निकाले गये।

गणितकौमुदी में N x2 + K2 = y2 के पूर्णांक हल निकालने के लिए सतत भिन्न के कुछ परिणामों का सहारा लिया गया है।

 ह्रस्वज्येष्ठक्षेपाः क्रमशस्तेषामधो न्यसेत्ते तु । 
 अन्यान्यवैषां न्यासस्तस्य भवेद् भावना नाम ॥७३॥ 
 वज्राभ्यासौ ह्रस्वज्येष्ठ(क)योः संयुतिर्भवेद्ध्रस्वम् । 
 लघुघातः प्रकृतिहतो ज्येष्ठवधेनान्वितो ज्येष्ठम् ॥७४॥
 क्षिप्त्योर्घातः क्षेपः स्याद् वज्राभ्यासयोर्विशेषो वा । 
 ह्रस्वं लघ्वोर्घातः प्रकृतिघ्नो ज्येष्ठयोश्च वधः ॥७५॥ 
 तद्विवरं ज्येष्ठपदं क्षेपक्षिप्त्योः प्रजायते घातः ।
 ईप्सितवर्गविहृतः क्षेपः क्षेपे पदे तदीष्टाप्ते ॥७६॥सरस्वती सुषमा पत्रिका (वर्ष ९, भाग ३, १९५४ , पृष्ट ६२ ; सम्पूर्णानद विश्वविद्यालय, वाराणसी 

 वर्ण्य-विषय 
गणितकौमुदी में लगभग 475 सूत्र (नियम) श्ल्क हैं और 395 उदाहरण हैं। इस ग्रन्थ में 14 व्यवहार (अध्याय) हैं।

 प्रकीर्णक-व्यवहार
 मिश्रक-व्यवहार
 श्रेढी-व्यवहार
 क्षेत्र-व्यवहार
 खात-व्यवहार
 चिति-व्यवहार
 राशि-व्यवहार
 छाया-व्यवहार
 कुट्टक
 वर्गप्रकृति
 भागादान
 रूपाद्यंशावतार
 अङ्कपाश
 भद्रगणित

 बाहरी कड़ियाँ 
 गणितकौमुदी (भाग-१) (गोपीनाथ कविराज)

 गणितकौमुदी (भाग-२) 

 गणितकौमुदी (हिन्दी टीका सहित)

 Ganita Kaumudi and Continued fractions (प्रदीप कुमार मजुमदार)

श्रेणी:संस्कृत ग्रन्थ
श्रेणी:भारतीय गणित
श्रेणी:गणित का इतिहास
नॉर्थ फ्रंट सिमेट्री

नॉर्थ फ्रंट सिमेट्री' () ब्रिटिश प्रवासी क्षेत्र जिब्राल्टर में स्थित एक कब्रिस्तान है। इसे जिब्राल्टर सिमेट्री () और गैरीसन सिमेट्री () के रूप में भी जाना जाता है। यह जिब्राल्टर में प्रयोग में लाया जाने वाला एकमात्र कब्रिस्तान है। यह कॉमनवेल्थ वॉर ग्रेव्स कमीशन (राष्ट्रमंडल युद्ध कब्र आयोग) का भी जिब्राल्टर में एकमात्र कब्रिस्तान है। दो राष्ट्रमंडल युद्ध कब्र आयोग स्मारक, जिब्राल्टर मेमोरियल और जिब्राल्टर क्रॉस ऑफ़ सैक्रिफ़ाइस, कब्रिस्तान के पास ही विंस्टन चर्चिल एवेन्यू और डेविल्स टॉवर रोड के जंक्शन पर मौजूद हैं।

 इतिहास 
नॉर्थ फ्रंट सिमेट्री औबेरियन प्रायद्वीप के दक्षिणी छोर पर ब्रिटिश प्रवासी क्षेत्र जिब्राल्टर के उत्तरी जिले में स्थित है। यह रॉक ऑफ़ जिब्राल्टर के उत्तरी चेहरे से दक्षिण तक और जिब्राल्टर अंतरराष्ट्रीय हवाई अड्डे से उत्तर तक के बीच के हिस्से में स्थित है। जिब्राल्टर सिमेट्री और गैरीसन सिमेट्री के नामों से भी इस कब्रिस्तान को जाना जाता है। यह 1756 में तटस्थ मैदान और स्पेन के साथ सीमा के दक्षिण में स्थापित किया गया था। निवर्तमान समय में यह कब्रिस्तान जिब्राल्टर में दफनाने के लिए प्रयोग में लाया जाने वाला एकमात्र कब्रिस्तान है।

 कॉमनवेल्थ वॉर ग्रेव्स 
left|thumb|150px|जिब्राल्टर क्रॉस ऑफ़ सैक्रिफाइस
नॉर्थ फ्रंट सिमेट्री जिब्राल्टर में एकमात्र कॉमनवेल्थ वॉर ग्रेव्स कमीशन (राष्ट्रमंडल युद्ध कब्र आयोग) कब्रिस्तान है। यहाँ 750 से अधिक दो विश्व युद्धों में शहीद हुए राष्ट्रमंडल सैनिकों की कब्रों के अलावा 41 अन्य देशों के शहीद दफन हैं या उनके नाम के पुण्यस्मरण स्मारक स्थित हैं। इसमें दो कब्रें हिब्रू अनुभाग में भी शामिल हैं। अधिकांश तौर पर द्वितीय विश्व युद्ध में शहीद हुए सैनिकों की राष्ट्रमंडल युद्ध कब्र कब्रिस्तान के उत्तरी छोर पर मौजूद दो भूखंडों में स्थित हैं, एक त्रिकोणीय और अन्य आयताकार। अन्य कब्रें कब्रिस्तान में समान रूप से स्थित हैं, जिनमें प्रथम विश्व युद्ध के शहीद सैनिकों की कब्रें भी शामिल हैं। मुख्यतः राष्ट्रमंडल युद्ध कब्र उन सैनिकों की हैं जो द्वितीय विश्व युद्ध में शहीद हुए थे। प्रथम विश्व युद्ध के पश्चात क्रॉस ऑफ़ सैक्रिफाइस कब्रिस्तान के पश्चिम में स्थापित किया गया था। एक दूसरा स्मारक क्रॉस के नजदीक द्वितीय विश्व युद्ध के पश्चात स्थापित किया गया था। यह दूसरा स्मारक, जिब्राल्टर मेमोरियल, 98 लापता या समुद्र में दफन हुए सैनिकों का स्मारक है।

 सन्दर्भ 

श्रेणी:जिब्राल्टर के कब्रिस्तान
हीर रांझा (1970 फ़िल्म)

हीर रांझा चेतन आनन्द द्वारा निर्देशित 1970 में बनी हिन्दी फ़िल्म है। इस फ़िल्म के मुख्य कलाकार राज कुमार और प्रिया राजवंश हैं। इस फ़िल्म की विशेषता यह है कि इसके संवाद पद्य (नज़्म) में हैं।

 संक्षेप 
रांझा (राज कुमार) तख्त हजारा गांव का सुंदर एवं लापरवाह युवक है। वह अपने सात बड़े भाइयों और उनके परिवारों के साथ एक बड़े से घर में रहता है। वह झांग गांव की यात्रा करने की योजना बना रहा है जहां उसके करीबी दोस्त की शादी हो रही है। उसका परिवार उसे रोकता है क्योंकि तख्त हजारा और झांग के लोग सदियों से कट्टर दुश्मन रहे हैं। वह उनकी चेतावनी को नजरअंदाज कर देता है और शादी के लिए निकल जाता है। शादी के नृत्य के दौरान, उसकी मुलाकात एक आकर्षक युवा लड़की, हीर (प्रिया राजवंश) से होती है। वह झांग के एक जमींदार की बेटी है। वह उसकी सुंदरता पर मोहित हो जाता है। वह उससे कहता है कि जब तक चिनाब नदी बहती रहेगी वह उसके साथ रहेगा। 

बाद में, हीर अपने माता-पिता से उसे अपने यहाँ काम दिलाती है। वह नियमित रूप से रांझा के लिए खाना लाती है और उनके बीच गहरी दोस्ती हो जाती है। वह अपने प्यार का इज़हार करता है और पूछता है कि क्या वह भी ऐसा ही महसूस करती है। बाद में एक गाने के जरिए हीर बताती है कि वह उससे प्यार करती है। प्रेमी अपने दोस्तों की मदद से गुप्त रूप से मिलते रहते हैं। हीर के चाचा छोटे चौधरी (प्राण) उनके यहाँ आते हैं। उसकी शारीरिक अक्षमताओं के कारण, उससे कोई शादी नहीं किया है। जब वह लोगों को प्यार में पाता है या शादी करते हुए देखता है, तो उसे गुस्सा आ जाता है। वह बगीचे में हीर और रांझा को गले मिलते हुए देखता है। वह ईर्ष्या से भर जाता है। इससे पहले कि हीर अपने माता-पिता को रांझा के बारे में बताती, छोटे चौधरी उसके परिवार को उनके संबंध के बारे में बता देता है।

 मुख्य कलाकार 
 राज कुमार — रांझा 
 प्रिया राजवंश — हीर 
 प्राण — छोटे चौधरी 
 पृथ्वीराज कपूर — राजा 
 अजीत — साइदा 
 जयंत — चौधरी, हीर के पिता 
 जीवन — क़ाज़ी 
 कामिनी कौशल — रांझा की भाभी 
 इन्द्राणी मुखर्जी — रांझा की भाभी 
 अचला सचदेव — रांझा की भाभी 
 तबस्सुम — रांझा की भाभी 
 डी के सप्रू
 टुन टुन — अल्लाह रखी 

 संगीत 

सन्दर्भ

 बाहरी कड़ियाँ 
 

श्रेणी:1970 में बनी हिन्दी फ़िल्म
श्रेणी:मदन मोहन द्वारा संगीतबद्ध फिल्में
प्रिया राजवंश

प्रिया राजवंश, जिनका जन्म का नाम वेरा सुन्दर सिंह था, हिन्दी फ़िल्म की अभिनेत्री थीं। उन्होंने सिर्फ़ चेतन आनन्द की बनाई फ़िल्मों में ही काम किया। उनकी कुछ उल्लेखनीय फ़िल्म हक़ीक़त (१९६४), हीर राँझा (१९७०) तथा हँसते ज़ख़्म (१९७३) हैं।
 प्रारम्भिक जीवन 
प्रिया राजवंश का जन्म वेरा सुन्दर सिंह के रूप में शिमला के एक सिख परिवार में हुआ। उनके पिता सुन्दर सिंह वन विभाग में संरक्षक थे। उनका पालन पोषण उनके भाइयों कमलजीत सिंह (गुलु) व पदमजीत सिंह के साथ शिमला में हुआ।

उनके पिता अमेरिका असाइनमेंट पर थे अतः स्नातक के पश्चात उन्होनें लंदन में प्रतिष्ठित नाटकीय कला की रॉयल अकादमी (Royal Academy of Dramatic Art) में शामिल हो गई।Feeding on Priya's memories, Gullu lives on...  द ट्रिब्यून, 3 अगस्त 2002.Priya Rajvansh, the adored Shimlaite  द ट्रिब्यून, चण्डीगढ़, 21 अप्रैल 2000.Glamour girls from Himachal Pradesh  द ट्रिब्यून, 16 मार्च 2007.

 फिल्में
 फिल्म अभिनय हाथों की लकीरें (1986)  कुदरत 1981 साहेब बहादुर (1977)  हँसते ज़ख़्म (1973)  चन्दा  हिन्दुस्तान की कसम (1973)  हीर राँझा (1970)  हकीकत (1964) 

 सन्दर्भ 

बाहरी कड़ियाँ
 प्रिया राजवंश की यादें रीडिफ.कॉम
 
 प्रिय राजवंश को श्रद्धांजलि (ट्रिब्यूट टू प्रिय राजवंश)

श्रेणी:हिन्दी अभिनेत्री
श्रेणी:1937 में जन्मे लोग
श्रेणी:निधन वर्ष अनुपलब्ध
चन्द्रवाक्य

चंद्रवाक्य (संस्कृत में : चन्द्रवाक्यानि) सूची (लिस्ट) के रूप में व्यवस्थित संख्याओं के एक समूह को कहते हैं जिनका उपयोग प्राचीन भारतीय गणितज्ञों द्वारा चन्द्रमा की पृथ्वी के चारो ओर गति की गणना के लिए किया जाता था। वास्तव में ये संख्या के रूप में होते ही नहीं हैं बल्कि संख्याओं को कटपयादि विधि द्वारा शब्दों में बदल दिया जाता है। इस प्रकार ये 'शब्दों की सूची', 'शब्द-समूह' या संस्कृत में लिखे छोटे-छोटे वाक्यों जैसे दिखते हैं। इसी लिए ये 'चन्द्रवाक्य' कहलाते हैं। 
thumb|400px|"कटपयादि" संख्या विधि द्वारा चन्द्रवाक्य का सम्पादन किया जाता है।
परम्परागत रूप से वररुचि (चौथी शताब्दी) को चन्द्रवाक्यों का रचयिता माना जाता है। चन्द्रवाक्यों का उपयोग समय-समय पर पंचांग बनाने तथा पहले से ही चन्द्रमा की स्थिति की गणना के लिए किया जाता था। चन्द्रवाक्यों को 'वररुचिवाक्यानि' तथा 'पंचांगवाक्यानि' भी कहा जाता है।

संगमग्राम के माधव (1350 – 1425 ई) ने संशोधित चन्द्रवाक्यों की रचना की। उन्होने अपने प्रसिद्ध ग्रन्थ वेण्वारोह में चन्द्रवाक्यों की गणना के लिए एक विधि भी विकसित की। 

केरल के अलावा चन्द्रवाक्य तमिलनाडु के क्षेत्रों में भी खूब प्रयोग किए जाते थे। वहाँ इनका उपयोग पंचागों के निर्माण में किया जाता था जिन्हें 'वाक्यपंचांग' कहते थे। आजकल जो पंचांग बनते हैं वे दृक-पंचांग कहलाते हैं। दृक-पंचांगों का निर्माण चन्द्रवाक्यों के बजाय खगोलीय प्रेक्षणों से प्राप्त आकड़ों की सहायता से किया जाता है।

 पठनीय 
 For details on Madhava's method of computation of Candravakyas see : 
 For a discussion on the history of the 248-day schemes see : 
 For a discussion of the 248-day schemes in Babylonian astronomy see:  (Chapter II)

 इन्हें भी देखें 
 परहितकरण

श्रेणी:भारतीय ज्योतिष
श्रेणी:ज्योतिष का इतिहास
श्रेणी:केरल गणितीय सम्प्रदाय
हरिदत्त

हरिदत्त (683 ई) भारत के ज्योतिषी एवं गणितज्ञ थे। उन्होने खगोलीय गणनाएँ करने की 'परहित' नामक विधि विकसित की।

उनके रचित दो ग्रन्थ थे- 'ग्रहचारनिबन्धन' तथा 'महामार्गनिबन्धन'। महामार्गनिबन्धन अभी प्राप्य नहीं है। ग्रहचारनिबन्धन में 'परहित' पद्धति का वर्णन है।

 इन्हें भी देखें 
 भारतीय खगोलशास्त्र
 भारतीय गणित
 गणित का इतिहास

श्रेणी:भारतीय ज्योतिष
श्रेणी:गणित का इतिहास
श्रेणी:केरलीय गणित सम्प्रदाय
मंगल (ज्योतिष)

भारतीय ज्योतिष में मंगल इसी नाम के ग्रह के लिये प्रयोग किया जाता है। इस ग्रह को अंगारक (यानि अंगारे जैसा रक्त वर्ण), भौम (यानि भूमि पुत्र) भी कहा जाता है। मंगल युद्ध का देवता कहलाता है और कुंवारा है। यह ग्रह मेष एवं वृश्चिक राशियों का स्वामी कहलाता है। मंगल रुचक महापुरुष योग या मनोगत विज्ञान का प्रदाता माना जाता है। इसे रक्त या लाल वर्ण में दिखाया जाता है एवं यह त्रिशूल, गदा, पद्म और भाला या शूल धारण किये दर्शाया जाता है। इसका वाहन भेड़ होता है एवं सप्तवारों में यह मंगलवार का शासक कहलाता है।माय्थोलॉजी ऑफ़ द हिन्दूज़, चार्ल्स कोल्म्मैन, पृ. १३२

 उद्भव 
एक समय जब कैलाश पर्वत पर भगवान शिव समाधि में ध्यान लगाये बैठे थे, उस समय उनके ललाट से तीन पसीने की बूंदें पृथ्वी पर गिरीं। इन बूंदों से पृथ्वी ने एक सुंदर और प्यारे बालक को जन्म दिया, जिसके चार भुजाएं थीं और वय रक्त वर्ण का था। इस पुत्र को पृथ्वी ने पालन पोषण करना शुरु किया। तभी भूमि का पुत्र होने के कारण यह भौम कहलाया। 

कुछ बड़ा होने पर मंगल काशी पहुंचा और भगवान शिव की कड़ी तपस्या की। तब भगवान शिव ने प्रसन्न होकर उसे मंगल लोक प्रदान किया। मंगल लोक शुक्र लोक, शुक्र के निवास स्थान से भी ऊपर स्थित था। यही भौम सूर्य के परिक्रमा करते ग्रहों में मंगल ग्रह के स्थाण पर सुशोभित हुआ।शिव पुराण, अध्याय २.७१
 ज्योतिष में 
thumb|मंगल अपनी संगिनी ज्वालिनी के संग
भारतीय ज्योतिष में मंगल ग्रह को प्रथम शेणी का हानिकारक माना जाता है। यह मेष राशि एवं वृश्चिक राशि का स्वामी होता है। इसके अलावा मंगल मकर राशि में उच्च भाव में तथा कर्क राशि में नीच भाव में कहलाता है। सूर्य, चंद्र एवं बृहस्पति इसके सखा या शुभकारक ग्रह कहलाते हैं एवं बुध इसका विरोधी ग्रह कहलाता है। शुक्र एवं शनि अप्रभावित या सामान्य रहते हैं। 

मंगल ग्रह शारीरिक ऊर्जा, आत्मविश्वास और अहंकार, ताकत, क्रोध, आवेग, वीरता और साहसिक प्रकृति का प्रतिनिधित्व करता है। यह रक्त, मांसपेशियों और अस्थि मज्जा पर शासन करता है। मंगल लड़ाई, युद्ध और सैनिकों के साथ भी जुड़ा हुआ है।

मंगल तीन चंद्र नक्षत्रों का भी स्वामी है: मृगशिरा, चित्रा एवं श्राविष्ठा या धनिष्ठा। मंगल से संबंधित वस्तुएं हैं: राक्त वर्ण, पीतल धातु, मूंगा, आदि। इसका तत्त्व अग्नि होता है एवं यह दक्षिण दिशा और ग्रीष्म काल से संबंधित है।

 Notes 

 सन्दर्भ 
 डिक्श्नरी ऑफ़ हिन्दू लोर एण्ड लीजेण्ड्स (ISBN 0-500-51088-1), द्वारा: अन्ना डेलैप्पिकोला

श्रेणी:ग्रह
श्रेणी:मंगल
श्रेणी:हिन्दू देवी देवता
श्रेणी:भारतीय ज्योतिष
तालोक़ान

thumb|230px|अलाउद्दीन मुहम्मद इब्न तेकेश (राजकाल: १२००-१२२०) द्वारा तालोक़ान में ज़र्ब सिक्का - इस राजा से चंगेज़ ख़ान ने आक्रमण करके राज छीन लिया था
तालोक़ान (दरी फ़ारसी: , अंग्रेज़ी: Taloqan) उत्तरी अफ़ग़ानिस्तान के तख़ार प्रान्त की राजधानी है। यह शहर २,८७४ फ़ुट (८७६ मीटर) की ऊंचाई पर स्थित है।

 नाम 
तालोक़ान का पुराना नाम 'तालीख़ान' हुआ करता था।Historical and political gazetteer of Afghanistan, Ludwig W. Adamec, General Staff Branch, Indian Army, Akadem. Druck- u. Verlagsanst., 1972, ... The name Taloqan has been spelled variously: older maps usually give Talikhan, which comes closer to the actual pronunciation of the word, while new Afghan maps and gazetteers spell Taloqan or Taloq-an (an being a suffix with the the meaning of pass) ... ध्यान दें कि आधुनिक 'तालोक़ान' नाम में बिंदु-वाले 'क़' का उच्चारण बिंदु-रहित 'क' से ज़रा भिन्न भिन्न है और 'क़ीमत' व 'क़ुरबानी' जैसे शब्दों के 'क़' से मिलता है।

 इतिहास 
सन् १२७५ में इतालवी खोजयात्री मार्को पोलो तालोक़ान से गुज़रा था और उसने इस इलाक़े का ब्यौरा यूँ दिया:
ताइख़ान नाम का एक क़िला है जहाँ अनाज की एक बड़ी मंडी है और आसपास का क्षेत्र उपजाऊ और बेहतरीन है। इस से दक्षिण के पहाड़ ऊंचे और विशाल हैं। यह सभी सफ़ेद नमक के बने हैं, जो बहुत सख़्त​ है, जिसे लेने यहाँ से तीस दिनों के फ़ासले तक रहने वाले लोग आते हैं, क्योंकि यह दुनिया-भर में सबसे शुद्ध माना जाता है। यह इतना सख़्त​ है कि इसे केवल बड़े लोहे के हथौड़ों से ही तोड़ा जा सकता है। और इसकी मात्रा इतनी है कि इसे से विश्व के सभी देशों की मांग पूरी की जा सकती है।A Historical Guide to Afghanistan, Nancy Hatch Dupree, Afghan Tourist Organization, Kabul 1970

 लोग 
तालोक़ान के लगभग ६०% लोग ताजिक समुदाय के हैं। यहाँ का दूसरा सबसे बड़ा समुदाय उज़बेक लोगों का है, जो इस शहर की आबादी के ३२% हैं। इसके अलावा यहाँ पश्तून और किरगिज़ लोग भी रहते हैं।

 इन्हें भी देखें 
 तख़ार प्रान्त

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:तख़ार प्रान्त
उदयन (राजा)

अंगूठाकार|उदयन का खंडहर
उदयन चंद्रवंश के राजा और सहस्रानीक के पुत्र थे। वत्स का नृपति, जिनकी राजधानी कौशांबी थी। कौशांबी इलाहाबाद जिले में नगर से प्राय: ५० किमी पश्चिम में बसी थी, जहाँ आज भी यमुना के तीर कोसम गाँव में उनके  खंडहर हैं।

उदयन संस्कृत साहित्य की परंपरा में महान प्रणयी हो गयेे है और उनकी उस साहित्य में स्पेनी साहित्य के प्रिय नायक दोन जुआन से भी अधिक प्रसिद्धि है। बार-बार संस्कृत के कवियों, नाट्यकारो और  कथाकारों ने उन्हे अपनी रचनाओं का नायक बनाया है और उनकी लोकप्रियता के परिणामस्वरूप गाँवों में लोग निंरतर उनकी कथा प्राचीन काल में कहते रहे हैं। महाकवि भास ने अपने दो दो नाटकों-स्वप्नवासवदत्ता और प्रतिज्ञायौगंधरायण-में उन्हें  अपनी कथा का नायक बनाया है। वत्सराज की कथा बृहत्कथा और सोमदेव के कथासरित्सागर में भी वर्णित है। इन कृतियों से प्रकट है कि उदयन वीणावादन में अत्यंत कुशल थे और अपने उसी व्यसन के कारण उन्हें  उज्जयिनी में अवंतिराज चंडप्रद्योत महासेन का कारागार भी भोगना पड़ा। भास के नाटक के अनुसार वीणा बजाकर हाथी पकड़ते समय छदमगज द्वारा अवंतिराज ने उन्हें  पकड़ लिया था। बाद में उदयन प्रद्योत की कन्या वासवदत्ता के साथ हथिनी पर चढ़कर वत्स भाग गयेे। उस पलायन का दृश्य द्वितीय शती ईसवी पूर्व के शुंगकालीन मिट्टी के ठीकरों पर खुदा हुआ मिला है। एस ऐसा ठीकरा काशी हिन्दू विश्वविद्यालय के भारत-कला-भवन में भी सुरक्षित है। कला और साहित्य के इस परस्परावलंबन से राजा की ऐतिहासिकता पुष्ट होती है।

वत्सराज उदयन नि:संदेह ऐतिहासिक व्यक्ति थे और उनका उल्लेख साहित्य और कला के अतिरिक्त पुराणों और बौद्ध ग्रंथों में भी हुआ है। उदयन बुद्ध के समकालीन थे और उनके तथा उनके पुत्र बोधी, दोनों ने तथागत के उपदेश सुने थे। बौद्ध ग्रंथों में वर्णित कौशांबी के बुद्ध के आवास पुनीत घोषिताराम से कौशांबों की खुदाई में उस स्थान की नामांकित पट्टिका अभी मिली है। उदयन ने मगध के राजा दर्शक की भगिनी पद्मावती और अंग के राजा दृढ़वर्मा की कन्या को भी, वासवदत्ता के अतिरिक्त, संभवत: ब्याहा था। बुद्धकालीन जिन चार राजवंशों-मगध, कोशल, वत्स, अवंति-में परस्पर दीर्घकालीन संघर्ष चला था उन्हीं में उदयन का वत्स भी था, जो कालांतर में अवंति की बढ़ती हुई सीमाओं में समा गया।

इधर हाल में जो प्राचीन के प्रति भारत का पुनर्जागरण हुआ है उसके परिणामस्वरूप उदयन को नायक बनाकर की प्राय: सभी भाषाओं में नाटक और कहानियाँ लिखी गई हैं। इससे प्रकट है कि वत्सराज की साहित्यिक महिमा घटी नहीं और वह नित्यप्रति साहित्यकारों में आज भी लोकप्रिय हो रहें  है।

 इन्हें भी देखें 
 उदयनाचार्य - न्याय-वैशेषिक दर्शन के मूर्धन्य आचार्य

 बाहरी कड़ियाँ 

श्रेणी:भारतीय राजा
श्रेणी:प्राचीन भारत का इतिहास
काला विल्डबीस्ट

काला विल्डबीस्ट या सफ़ेद पूँछ वाला नू विल्डबीस्ट की दो जातियों में से एक है। यह जाति अफ़्रीका महाद्वीप के दक्षिणी इलाके में पाई जाती है। इसका सबसे करीबी रिशतेदार नीला विल्डबीस्ट है। यह दक्षिण अफ़्रीका, एस्वातीनी और लेसोथो में पाया जाता है। १९वीं शताब्दी के अंत तक अत्यधिक शिकार के कारण इनकी संख्या कुछ ही जानवर केवल दो फ़ार्मों तक सीमित रह गयी थी। तब से इसके संरक्षण का भर्सक प्रयत्न किया गया है और अब इनकी संख्या में लगातार बढ़ोत्तरी हो रही है। इनको इनके प्राकृतिक क्षेत्र के बाहर (नामीबिया) में भी प्रचलित किया गया है। एक अनुमान के मुताबिक इनकी संख्या १८००० के लगभग हो गई है जिसमें ८०% फ़ार्मों में और बचे २०% प्राकृतिक आवासों में रह रहे हैं।

 अभिलक्षण 
thumb|काला विल्डबीस्ट
नर काला विल्डबीस्ट कंधे तक १११-१२० से.मी. तक ऊँचा होता है और १८० कि. तक वज़नी होता है। मादा कंधे तक १०८ से.मी. तक ऊँची और १५५ कि. तक वज़नी होती है। काला विल्डबीस्ट भूरे रंग के बालों वाला होता है और उसका अयाल क्रीम से लेकर काले रंग का होता है और पूँछ क्रीम के रंग की होती है। इसके सींग आगे को मुड़कर नीचे घूमते हुये ऊपर मुड़ते हैं। यह खुले मैदानी इलाकों में ही रहना पसन्द करता है।अपने करीबी बन्धु नीले विल्डबीस्ट की विपरीत काले विल्डबीस्ट प्रवास नहीं करते हैं।काले विल्डबीस्ट मादा के दूध में नीले विल्डबीस्ट के बनस्बत ज़्यादा प्रोटीन, कम वसा और कम दुग्धशर्करा (lactose) होते हैं।

 सन्दर्भ
अब्दुल रशीद करदार

अब्दुल रशीद करदार (१९०४-१९८९), जिन्हें ए.आर. करदार भी कहा जाता है, भारतीय सिनेमा के अभिनेता और निर्देशक थे। उनको लाहौर के फ़िल्म उद्योग का जनक भी माना जाता है। विभाजन के समय वह भारत आ गये और मुंबई में आकर बॉलीवुड से जुड़ गये। उन्होंने ४० से ६० के दशकों के बीच कई यादगार फ़िल्में बनाईं। उनका उपनाम मियाँजी था।
 फ़िल्मों का ब्यौरा 
#वर्षफ़िल्मभूमिका११९२८डॉटर्स ऑफ़ टुडेअभिनेता, सहायक निर्देशक२१९२९	हुस्न का डाकूनिर्देशक३१९३०	फ़रेबी शहज़ादानिर्देशक४१९३०	सफ़दर जंगनिर्देशक५१९३०	सरफ़रोशनिर्देशक६१९३१	भटकता जोबननिर्देशक७१९३१	फ़रेबी डाकूनिर्देशक८१९३१खूनी कटारनिर्देशक९१९३२हीर रांझानिर्देशक, अभिनेता१०१९३३	औरत का प्यारनिर्देशक१११९३४	चन्द्रगुप्तनिर्देशक१२१९३४	सुल्तानानिर्देशक१३१९३६	बाग़ी सिपाहीनिर्देशक१४१९३७	मंदिरनिर्देशक१५१९३७	मिलापनिर्देशक१६१९३८	बाग़बाननिर्देशक, संवाद/पटकथा१७१९३९	ठोकरनिर्देशक१८१९४०	होलीनिर्देशक१९१९४०पागलनिर्देशक, कहानी२०१९४०	पूजानिर्देशक२११९४१	द सेंटनिर्देशक२२१९४२	नई दुनियानिर्देशक२३१९४३	शारदानिर्देशक२४१९४३	द लॉनिर्देशक२५१९४३	संजोगनिर्देशक २६१९४४	पहले आपनिर्देशक२७१९४४द साँगनिर्माता२८१९४५	सन्यासीनिर्देशक२९१९४६	शाहजहाँनिर्देशक३०१९४७दर्दनिर्देशक, निर्माता३११९४९दिल्लगीनिर्देशक३२१९४९	दुलारीनिर्देशक३३१९५०दास्ताननिर्देशक३४१९५१	जादूनिर्देशक३५१९५२दीवानानिर्देशक३६१९५३	दिल-ए-नादाननिर्देशक३७१९५५बाप रे बापनिर्देशक३८१९५५यासमीननिर्देशक३९१९५८	दो फूलनिर्देशक४०१९६६दिल दिया दर्द लियानिर्देशक४११९७५मेरे सरताजनिर्देशक

 बाहरी कड़ियाँ 
 

श्रेणी:बॉलीवुड
तमन प्रायद्वीप

thumb|230px|१८७० ईसवी के आसपास बनाया गया रूसी भाषा में तमन प्रायद्वीप का नक़्शा
तमन प्रायद्वीप (रूसी: Таманский полуостров, तमनस्कीय पोलूओस्त्रोव; अंग्रेज़ी: Taman Peninsula) रूस के क्रास्नोदार क्राय प्रशासनिक विभाग में स्थित एक प्रायद्वीप है। यह कॉकस क्षेत्र में स्थित है और इसके उत्तर में आज़ोव सागर, पश्चिम में केर्च जलडमरू तथा दक्षिण में कृष्ण सागर आता है। पश्चिम में केर्च जलडमरू के पार युक्रेन के क्रीमिया क्षेत्र का पूर्वतम हिस्सा (जो केर्च प्रायद्वीप कहलाता है) स्थित है। तेम्रयुक (Темрю́к, Temryuk) इस प्रायद्वीप का सबसे बड़ा शहर है।

 इतिहास 
तमन प्रायद्वीप पर बहुत सी ऐतिहासिक सभ्यताओं ने अपनी छाप छोड़ी है। यहाँ प्राचीन यूनान की बस्तियों के खँडहर मिले हैं।Yet More Studies in the Ancient Greek Polis, Thomas Heine Nielsen, pp. 73, Franz Steiner Verlag, 1997, ISBN 978-3-515-07222-9, ... other Greek cities (Hermonassa, Kepoi, Patraeus) on the Taman Peninsula have ever been the subjects of special study ... Only in the 1980s was a survey of the whole Taman Peninsula undertaken to create an archaeological map. This survey showed that there are about 237 settlements of the Graeco-Roman and Mediaeval periods, more than 500 barrows and 150 km of ancient roads ... सन् १२३९ में इसपर मंगोल क़ब्ज़ा हो गया और आगे चलकर १४८३ में यह क्राइमियाई ख़ानत का भाग बना। १७८३ के बाद यहाँ उस्मानी साम्राज्य का बोलबाला था लेकिन उस शताब्दी के अंत में १७९१ में रूसी मूल के कोज़ाक सैनिकों ने इसपर क़ब्ज़ा कर लिया और इसे रूसी साम्राज्य का हिस्सा बना लिया। १७९२ में रूस ने इसे उस्मानियों को वापस कर दिया लेकिन १८२८ में यह फिर से रूस को मिल गया। रूस जब सोवियत संघ का हिस्सा बना तो यह उस देश का भाग था। १९४२ में द्वितीय विश्वयुद्ध के दौरान इसपर नात्ज़ी जर्मनी का नियंत्रण हो गया लेकिन सोवियत संघ की लाल सेना १९४३ में इसे वापस लेने में सफल हो गई।

 इन्हें भी देखें 
 क्रास्नोदार क्राय
 कॉकस
 आज़ोव सागर

 सन्दर्भ 

श्रेणी:कॉकस
श्रेणी:रूस के प्रायद्वीप
श्रेणी:एशिया के प्रायद्वीप
श्रेणी:क्रास्नोदार क्राय
गारामुखी

thumb|230px|अज़रबैजान के गोबुस्तान क्षेत्र में गारामुखियों की एक शृंखला
गारामुखी (mud volcano, मड वॉल्केनो) या पंकमुखी या पंक ज्वालामुखी एक ऐसी प्राकृतिक रचना को कहते हैं जिसमें ज़मीन के नीचे से उभरते हुए गरम द्रवों और गैसों से एक टीला बन जाए जिसके ऊपर स्थित मुख से गीली मिट्टी और मलबा (यानि 'गारा') उगलता हो। एक तरह से यह ज्वालामुखी की तरह ही होता है हालांकि गारामुखी से लावा नहीं निकलता और इनका तापमान ज्वालामुखियों से बहुत कम होता है। पूरे विश्व में लगभग ७०० गारामुखी ज्ञात हैं और सबसे बड़ा वाला ७०० मीटर ऊँचा है और १० किमी का व्यास (डायामीटर) रखता है।

गारामुखियों से निकलने वाली गैस का लगभग ८५% मीथेन होता है और इसके अतिरिक्त इसमें कार्बन डायोक्साइड और नाइट्रोजन भी होती हैं। इनमें से निकलने वाला द्रव अधिकतर गरम पानी होता है जिसमें महीन धुल और पत्तर के कण मिले होते हैं, हालांकि कुछ मात्रा हाइड्रोकार्बन द्रवों की भी होती है। अक्सर यह द्रव (लिक्विड) अम्लीय (एसिडिक) और नमकीन होता है। कुछ खगोलशास्त्रियों को मंगल ग्रह पर भी गारामुखियों के मौजूद होने का शक है।Mars domes may be 'mud volcanoes' , BBC, Accessed 2009-03-27

 इन्हें भी देखें 
 ज्वालामुखी

 सन्दर्भ 

श्रेणी:गारामुखी
चन्द्रगुप

thumb|230px|अंतरिक्ष से चन्द्रगुप और उसके आसपास के गारामुखियों का दृश्य
चन्द्रगुप (उर्दू: , अंग्रेज़ी: Chandragup), जिसे कभी-कभी चन्द्रकुप (Chandrakup) भी कहा जाता है, पाकिस्तान के पश्चिमी बलोचिस्तान प्रान्त के तटीय मकरान क्षेत्र में स्थित एक गारामुखी (लावा के स्थान पर मिट्टी-कीचड़ उगलने वाला ज्वालामुखी) है। ५८ मीटर ऊँचा यह गारामुखी एक शुद्ध शंकु (कोन) का आकार रखता है। इस क्षेत्र में कई सारे गारामुखी मिलते हैं और चन्द्रगुप इनमें से एक है।Muddy Coasts of the World: Processes, Deposits, and Function, pp. 149, Gulf Professional Publishing, 2002, ISBN 978-0-444-51019-8, ... The Las Bela Coastal Plain in Baluchistan is also renown for the occurrence of mud volcanoes (Snead 1964). The largest one of these, the Chandragup, forms an almost perfect cone 58 m high ... यह हिंगोल नदी के मुख के पास स्थित है।Mineral wealth: A guide to the occurrences and economics of the useful minerals of India, Pakistan and Burma, John Coggin Brown, Abani Kumar Dey, pp. 107, Gyan Publishing House, ISBN 978-81-8205-483-7, ... No oil seepages are known in Lower Sind, but natural gas is evolved at several places : in Las Bela State and in the Makran, the flows of mud associated with some of the gas shows form mud volcanoes, and those at Chandragup at the mouth of the Hingol River are amongst the largest known ...

 धार्मिक महत्व 
इस क्षेत्र के गारामुखी हिन्दुओं द्वारा पवित्र माने जाते हैं और इनमें चन्द्रगुप का विशेष स्थान है। पास के हिंगलाज तीर्थ स्थल जाते हुए तीर्थयात्री विशेष रूप से चन्द्रगुप पर रुकते हैं। कुछ हिन्दू समुदायों में इन गारामुखियों को बाभखनाथ नामक देवता का डेरा माना जाता है।Mud Volcanoes of Balochistan , Owais Mughal, 2 मार्च 2007, All Things Pakistan, Accessed: 25 सितंबर 2012, ... Very close to Chandargup is an ancient Hindu temple called ‘Hinglaj temple’ or ‘Nani Temple’. There are many pronunciations of the word Chandragup in practise. Due to close proximity a Hindu temple to these volcanoes, it is very likely that the word Chandargup is actually derived from the word ‘Chandargupt’. Another word which locally mentions this group of volcanoes is ‘Chandra coop’ which means Volcanoes of the Moon ... The Hindus worship these mud volcanoes as the habitation of a deity Babhaknath ...

 इन्हें भी देखें 
 हिंगलाज
 गारामुखी
 मकरान

 बाहरी कड़ियाँ 
 ग्वादर यात्रा में चन्द्रगुप गारामुखी, हिन्दी-उर्दू में चन्द्रगुप के नजारों के साथ यू-ट्यूब पर वीडियो
 बलोचिस्तान के गारामुखी (अंग्रेज़ी में), ओवेस मुग़ल द्वारा लिखित बलोचिस्तान के गारामुखियों की सैर का यात्रा-वृतांत
 जय शाह की माता हिंगलाज की तीर्थयात्रा (अंग्रेज़ी में)

 सन्दर्भ 

श्रेणी:गारामुखी
श्रेणी:हिन्दू तीर्थ स्थल
श्रेणी:बलोचिस्तान
मकरान

thumb|220px|अंतरिक्ष से लिए गए इस चित्र में मकरान अरब सागर से लगी ज़मीन की अर्ध-रेगिस्तानी पट्टी है - यह दक्षिणी पाकिस्तान और ईरान में पड़ती है
thumb|220px|ग्वादर में मकरान का तटीय क्षेत्र
thumb|220px|मकरान तटीय राजमार्ग पर चलता ट्रक
मकरान (फ़ारसी: , अंग्रेज़ी: Makran) पाकिस्तान के सिंध और बलोचिस्तान प्रान्तों के दक्षिणतम भाग में और ईरान के सिस्तान व बलोचिस्तान प्रान्त के दक्षिणतम भाग में अरब सागर से लगा एक शुष्क, अर्ध-रेगिस्तानी क्षेत्र है। इस इलाक़े से भारतीय उपमहाद्वीप और ईरान के बीच का एक महत्वपूर्ण मार्ग गुज़रता है जिस से कई तीर्थयात्री, खोजयात्री, व्यापारी और आक्रामक इन दोनों भूभागों के बीच आते-जाते थे।
thumb|Mecran region in the Map of Persia by Bowen 1747 
 मकरानी लोग 
मकरान में बलोच और सिन्धी मूल के कुछ लोग रहते हैं लेकिन उनसे भिन्न अफ़्रीकी जाति के भी बहुत से लोग बसते हैं। इन कृष्ण-त्वचीय अफ़्रीकी मूल के लोगों को 'मकरानी' समुदाय बुलाया जाता है और यह भारत व पाकिस्तान में मिलने वाले सिदी समुदाय का हिस्सा हैं।

 इतिहास 
मकरान क्षेत्र वैसे तो भारतीय उपमहाद्वीप का क्षेत्र माना जाता है पर प्राचीनकाल में ईरान के हख़ामनी साम्राज्य ने इसपर क़ब्ज़ा करके इसे अपनी एक सात्रापी (प्रान्त) बना लिया। इस सात्रापी का नाम 'माका' था, जिस से आगे चलकर इस इलाक़े का नाम 'मकरान' पड़ा। इस क्षेत्र का नाम इसी नाम के कई रूपों से इतिहास में जाना गया, जैसे कि 'माकेता', इत्यादि। यहाँ से बहुत से आक्रामक और व्यापारी ईरान और भारत के बीच आये-गये। बैबिलोनियाई व्यापारियों ने भारत आने के लिए मकरान का प्रयोग किया।The history of antiquity, Maximilian Wolfgang Duncker, translated from the German by E. Abbott, 1879, pp. 363-364, ... The Babylonians were already or subsequently became acquainted with the navigation on the Persian Gulf. Their voyages extended to the bold headland of the mountains of Maketa (Cape Mussendom), where it was possible to enter into direct communication with the Indians ... सिकंदर महान ने भी इस मार्ग का इस्तेमाल किया। चीनी तीर्थयात्री ह्वेन त्सांग जब छठी या सातवी शताब्दी में यहाँ से निकला तो उसने अपने वृतांतों में लिखा कि यहाँ हिन्दू और बौद्ध बसे हुए थे, जिनकी लिपि भारत की मुख्यभूमि वाली थी लेकिन जिनकी भाषा थोड़ी अलग थी।Al-Hind: Early medieval India and the expansion of Islam, 7th-11th centuries By André Wink Page 137 आधुनिक काल में भी इस क्षेत्र में हिन्दुओं के तीर्थ मिलते हैं, जिनमें हिंगलाज माता का तीर्थ गहरा महत्व रखता है।

 भूगोल 
मकरान का तटीय इलाका मैदानी है लेकिन समुद्र से कुछ ही दूरी पर पहाड़ खड़े हुए हैं। मकरान के १,००० किमी लम्बे तट में से ७५० किमी पाकिस्तान में है। यहाँ बारिश कम होने से वातावरण शुष्क और रेगिस्तानी है। इसी कारणवश यहाँ आबादी कम है और अधिकतर लोग कुछ बंदरगाही बस्तियों-शहरों में रहते हैं जिनमें ग्वादर, ग्वातर (ग्वादर से भिन्न), चाबहार, जिवानी, पसनी और ओरमारा शामिल हैं। मकरान क्षेत्र में एक द्वीप पड़ता है जिसका नाम 'अस्तोला' है (इसपर कोई नहीं रहता)।

 इन्हें भी देखें 
 हिंगलाज
 बलोचिस्तान
 सिस्तान व बलोचिस्तान

 सन्दर्भ 

श्रेणी:बलोचिस्तान
श्रेणी:सिंध
अल्ताई लोग

thumb|230px|२०वीं सदी की शुरुआत में कुछ अल्ताई लोग
अल्ताई (रूसी: Алтайцы, अंग्रेज़ी: Altay people) रूस के साइबेरिया क्षेत्र के अल्ताई गणतंत्र और अल्ताई क्राय विभागों में बसने वाले तुर्क लोग हैं। सन् २०१० में इनकी कुल आबादी ३,६७,००० अनुमानित की गई थी। इस समुदाय की अल्ताई भाषा नामक अपनी अलग तुर्की भाषा है।

 इन्हें भी देखें 
 अल्ताई गणराज्य
 अल्ताई क्राय
 तुर्क लोग

 सन्दर्भ 

श्रेणी:अल्ताई गणतंत्र
श्रेणी:अल्ताई क्राय
श्रेणी:रूस की जातियाँ
श्रेणी:तुर्की जातियाँ